Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes kopējo nostāju, lai pieņemtu Eiropas Parlamenta un Padomes regulu, ar ko paredz vispārējus noteikumus Kopienas finansiāla atbalsta piešķiršanai Eiropas transporta un enerģētikas tīklu jomā /* COM/2007/0152 galīgā redakcija - COD 2004/0154 */





[pic] | EIROPAS KOPIENU KOMISIJA | Briselē, 23.3.2007 COM(2007) 152 galīgā redakcija 2004/0154 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, lai pieņemtu Eiropas Parlamenta un Padomes regulu, ar ko paredz vispārējus noteikumus Kopienas finansiāla atbalsta piešķiršanai Eiropas transporta un enerģētikas tīklu jomā 2004/0154 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, lai pieņemtu Eiropas Parlamenta un Padomes regulu, ar ko paredz vispārējus noteikumus Kopienas finansiāla atbalsta piešķiršanai Eiropas transporta un enerģētikas tīklu jomā 1. INFORMĀCIJAI Datums, kad Komisijas priekšlikums nosūtīts Eiropas Parlamentam un Padomei (COM(2004) 475 –2004/0154(COD)): | 2004.7.14 | Eiropas Ekonomikas un sociālo lietu komitejas atzinuma datums: | 2005.3.10 | Eiropas Parlamenta atzinuma datums, pirmais lasījums: | 2005.10.26 | Datums, kad grozītais Komisijas priekšlikums nosūtīts Eiropas Parlamentam un Padomei (COM(2006) 245 – 2004/0154 (COD)): | 2006.5.24 | Kopējās nostājas pieņemšanas datums: | 2007.3.22 | 2. KOMISIJAS PRIEKŠLIKUMA MĒRĶIS Komisija 2004. gada 14. jūlijā pieņēma priekšlikumu Eiropas Parlamenta un Padomes regulai, ar ko paredz vispārējus noteikumus Kopienas finansiāla atbalsta piešķiršanai Eiropas transporta un enerģētikas tīklu jomā un kas ir priekšlikums aizstāt Padomes Regulu (EK) Nr. 2236/95. Regulas mērķis ir definēt nosacījumus, līdzekļus un procedūras Kopienas atbalsta piešķiršanai vispārējas intereses projektiem Eiropas transporta un enerģētikas tīklu jomā, pamatojoties uz Līguma 155. panta 1. punktu. Komisijas sākotnējo priekšlikumu grozīja 2006. gada 24. maijā, galvenokārt lai ņemtu vērā 2006. gada aprīļa iestāžu nolīgumu par Kopienas finanšu shēmu 2007.–2013. gadam. Komisijas sākotnējā priekšlikumā paredzētais budžeta resursu apjoms ievērojami pārsniedz summas, kas 2007.–2013. gada finanšu shēmā atvēlētas TEN transporta un enerģētikas jomā. Tāpēc sākotnējā „Transporta un enerģētikas regulas” priekšlikuma pārskatīšana izriet no nepieciešamības pielāgot regulu 2006. gada aprīlī apstiprinātajiem budžeta resursiem. Finanšu shēmā paredzētie līdzekļi veido tikai 40 % no sākotnējā priekšlikumā transporta jomai paredzētā līdzekļu apjoma un 45 % no enerģētikas jomai paredzētā līdzekļu apjoma. Tas nozīmē, ka ir jāpielāgo arī atbalsta piešķiršanas procedūras (jo īpaši projektu atlases procedūras un atbalsta likmes). Turklāt daļa no grozījumiem, ko Eiropas Parlaments ierosināja savā pirmajā lasījumā, ir ņemta vērā pārskatītajā priekšlikumā. Visbeidzot, priekšlikumā ir veikti vairāki redakcionāli uzlabojumi. 3. KOMENTĀRI PAR KOPĒJO NOSTĀJU Padome savu kopējo nostāju ar kvalificētu balsu vairākumu pieņēma 2007.3.22. Šajā dokumentā pausta ne vien Padomes nostāja, bet atspoguļots arī kompromiss, ko trīs institūcijas panāca pēc trīspusējām sarunām, kuras notika no 2006. gada septembra līdz novembrim. Eiropas Parlamenta budžeta komitejas priekšsēdētājs un ziņotājs ar šo priekšlikumu saistītajos jautājumos ir vēstulē informējuši Padomes prezidentūru par to, ka ieteiks Budžeta komitejai un plēnumam apstiprināt kopējo nostāju bez grozījumiem Parlamenta otrajā lasījumā, ja Padome pieņems kompromisa tekstu tā šābrīža versijā. Kopējā nostājā ir paredzētas vairākas izmaiņas Komisijas priekšlikumā. Galvenās no tām ir šādas: - 2. pantā, 6. pantā un pielikumā paredzēti divi jauni Kopienas atbalsta piešķiršanas veidi publiskā un privātā sektora partnerības projektiem transporta jomā. Šos atbalsta piešķiršanas veidus atbalsta Komisija un EIB, un tie ir izstrādāti ciešā sadarbībā ar šīm institūcijām. - 5. pants, kas attiecas uz projektu atlasi, ir grozīts, lai pēc iespējas saskaņotu attiecīgos noteikumus ar spēkā esošajām pamatnostādnēm transporta un enerģētikas jomā un ņemtu vērā Padomes un EP paustos viedokļus. Šie grozījumi Komisijai ir pieņemami. - 6. pants ir saglabāts gandrīz bez izmaiņām; nav pieņemtas vienīgi ierosinātās atbalsta likmes prioritāriem projektiem iekšējo ūdensceļu transporta un enerģētikas jomās. Komisija pauž nožēlu par to, ka tās ierosinātās likmes netika atbalstītas kopumā, tomēr kompromisu pieņem. - 7. panta 1. punkts, kas attiecas uz Kopienas finansiālā atbalsta nekumulēšanu, ir svītrots. Lai gan Komisija vēlētos, lai šo punktu saglabā, tā uzskata, ka nekumulēšanas principa piemērošana netiek ietekmēta. Komisija par šo jautājumu ir izstrādājusi paziņojumu, kas pievienots Transporta, telekomunikāciju un enerģētikas padomes decembra sanāksmes protokolam (sk. pievienoto paziņojumu). - 8. pantā ir izdarīti nelieli grozījumi, precizējot to, ka ar darba programmām tikai piemēro vadlīniju lēmumos un TEN -Regulā noteiktos kritērijus, nevis pievieno, papildina vai samazina pamatdokumenta nebūtiskos elementus. Komisija šos grozījumus atbalsta. - 9. pants ir grozīts, lai nodrošinātu Komisijai apspriešanos ar regulatīvo komiteju lēmuma pieņemšanai par finansiālā atbalsta summu, kas piešķirama izraudzītajiem projektiem vai projektu daļām. Šāda apspriešanās Komisijai ir pieņemama. - 15. pants, kas attiecas uz komiteju, ar kuru jāapspriežas noteiktu Komisijas lēmumu pieņemšanai (piemēram, par darba programmu), tika grozīts, saskaņošanas komitejas vietā paredzot apspriešanos ar regulatīvo komiteju. Komisijai — tāpat kā Regulas 2236/95 gadījumā — ir pieņemama apspriešanās ar regulatīvo komiteju. 4. SECINĀJUMI Komisija uzskata, ka Padomes kopējā nostāja nemaina ne Komisijas priekšlikuma pamatmērķi, nedz arī tā būtību, un tāpēc var to atbalstīt. Komisija ir gandarīta par to, ka kopējā nostāja atspoguļo institūciju sarunu rezultātus, ļaujot pieņemt šo priekšlikumu jau otrajā lasījumā. Pielikums: Paziņojums par nekumulēšanu Komisijas paziņojums par nekumulēšanu: „Komisijai vienmēr problemātisks ir bijis jautājums par Kopienas līdzekļu, ko piešķir no dažādiem finansējuma avotiem, kumulēšanu vienam projektam. Revīzijas palāta šo jautājumu ir uzsvērusi savos ziņojumos par to, kā Komisija īsteno Eiropas komunikāciju tīklu izveidi. Darbības programmām, kam piešķir finansiālu atbalstu no struktūrfondiem un/vai Kohēzijas fonda, prasīto valsts līdzfinansējumu nevar aizstāt ar Kopienas finanšu instrumentiem, kas nav minētie fondi. Ja darbības programmai piešķirto atbalstu finansē no struktūrfondu un/vai Kohēzijas fonda līdzekļiem, tad citu Kopienas finansējumu tās projektu izdevumu segšanai saņemt nevar. Tādējādi, ja izdevumi, kas saistīti, piemēram, ar Eiropas Dzelzceļu satiksmes pārvaldības sistēmas iekārtām vai dzelzceļa līnijas elektrifikāciju, netiek segti no struktūrfondu un/vai Kohēzijas fonda līdzekļiem, to segšanai var saņemt atbalstu no TEN finansējuma. Faktisko dzelzceļa līnijas izbūvi var finansēt ERAF vai Kohēzijas fonds. Projektus var sadalīt arī pēc ģeogrāfiskā principa veidotās nodaļās, kurām līdzfinansējumu var piešķirt no ERAF/Kohēzijas fonda līdzekļiem vai no TEN finansējuma. Tāpēc, piešķirot TEN subsīdijas, Komisija pārbaudīs, vai projekti nav saņēmuši struktūrfondu vai Kohēzijas fonda finansējumu. Pēc apspriešanās ar Revīzijas palātu Komisija izdos arī vadlīnijas dalībvalstīm par to, kā iespējams kombinēt dažādus finansēšanas instrumentus.”